На основу правоснажног решења Привредног суда у Београду о уновчењу имовине стечајног дужника 31.Ст-3133/2011 од 10.12.2012. године, Закона о стечају и Националног стандарда о начину и поступку уновчења имовине стечајног дужника - Национални стандард бр. 5, стечајни управник стечајног дужника:

„NEED PETROL“ д.о.о. у стечају из Београда, Нови Београд, Трећи булевар бр. 25, 
доставља

ПОЗИВ ЗА ДОСТАВЉАЊЕ ПОНУДА 

за

Пружање услуга процене вредности дела имовине стечајног дужника „NEED PETROL“ д.о.о. у стечају из Београда, Нови Београд, Трећи булевар бр. 25, ликвидационом методом, и то:
· Бензинска станица коју чине непокретости - објекат укњижене површине 50 m² и земљиште уз објекат површине 2.995 m², постојеће на катастарској парцели бр. 1375/4 КО Велики Радинци, уписана у Лист непокретности бр. 613, са припадајућом инфраструктуром и опремом по спецификацији која је дата у Прилогу бр. 1 овог Позива,
а све на дан израде процене.
      1.   Увод
Стечајни управник стечајног дужника „NEED PETROL“ д.о.о. у стечају из Београда, Нови Београд, Трећи булевар бр. 25, уз сагласност стечајног судије, спроводи поступак одабира најбољег понуђача, за пружање услуга процене ликвидационе вредности дела имовине, све на дан израде процене, и позива све заинтересоване понуђаче који испуњавају услове наведене у овом позиву да доставе своје понуде.  
2. Сврха процене

Сврха процене је да се на основу процене ликвидационе вредности дела имовине, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником „NEED PETROL“ д.о.о. у стечају из Београда, Нови Београд, Трећи булевар бр. 25. 
Извештај о процени вредности мора бити у складу са Међународним Стандардима Финансијског Извештавања – МСФИ.
3. Извештај о процени

По завршетку посла, понуђач је дужан да припреми и достави стечајном дужнику детаљан извештај у електронској форми и 3 примерка у писaној форми, који ће морати да садржи следеће:

· Предмет процене;
· Мишљење о приложеној имовинско-правној документацији;
· Правно мишљење у вези правног статуса имовине која је предмет процене, на основу прибављане документације;
· Списак имовине на којој је конституисана хипотека (ручна залога) са списком разлучних поверилаца са редоследом намирења;
· Дефиниција вредности;
· Датум процене;
· Класификација по групама основних средстава;
· Опис метода коришћених у процени сваке групе основних средстава;
· Закључак о процењеној ликвидационој вредности дела имовине стечајног дужника која је била предмет процене;
· Удео који вредност имовине на којој је конституисана хипотека има у укупној процењеној вредности предмета процене;
· Претпоставке и ограничавајући услови;

· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава).
4. Методе процене

Процена се врши на основу Уредбе о методологији за процену вредности капитала и имовине („Службени гласник РС“ број 45/2001) и Упутства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним Стандардима Процене, међународним рачуноводственим стандардом и Националним Стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника.
Надаље, резултати процене имовине стечајног дужника треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 

       5.   Информације за понуђаче

Заинтересовани понуђачи, односно овлашћени представници, могу понуде поднети и предати до 25.12.2020. године до 15:00 часова на контакт адреси: Београд, ул. Булевар Краља Александра бр. 17, улаз бр. 2, стан 20, канцеларија стечајног управника Немање Шалипуровића.  
Контакт телефон овлашћеног лица Нађ Алексе је: 064/2805-118, email: nadjaleksa@gmail.com.
Понуде доставити у два примерка. Оригинал и копија се достављају у посебним ковертама, са јасном назнаком „Оригинал“, односно „Копија“.  
- Пружање услуга процене вредности имовине стечајног дужника „NEED PETROL“ д.о.о. у стечају из Београда, Нови Београд, Трећи булевар бр. 25, ликвидационом методом.

Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

     Понуда садржи:

· Доказе о испуњености услова из тачке 7 овог позива

· Имена ужег тима који ће радити процену са задужењима и референцама

· Имена ширег консултантског тима

· Рок у коме ће завршити процену

· Цену за пружену услугу исказану ИСКЉУЧИВО у динарима са посебно исказаним ПДВ-ом

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Све понуде се достављају на српском језику. 
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити обавештење.

Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. Захтеве за додатне информације понуђачи треба да доставе на услужну емаил адресу: nadjaleksa@gmail.com, са назнаком дужника „NEED PETROL“ д.о.о. у стечају из Београда - Питања у вези понуде“.

Наручилац ће у року од једног дана од дана пријема захтева послати понуђачу одговор у писаном облику.
       6.   Плаћање

Плаћање ће бити регулисано уговором са следећом динамиком:

- 100% уговореног износа, након након уновчења дела имовине стечајног дужника која је предмет процене и уплате целокупне купопродајне цене по том основу на рачун стечајног дужника.
Уговорна цена представља бруто износ (укључен ПДВ у складу са законом).
        7.    Услови конкурисања

Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:

- да је регистрован за обављање одговарајуће делатности код надлежног органа;

- ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

- да је за текућу годину измирио доспеле порезе, доприносе и друге јавне дажбине у складу са прописима Републике Србије;
- да располаже неопходним финансијским и пословним капацитетом;
а. Да у току 2019. године није имао пословни губитак;

б. Да је током 2019. и 2020. године био ликвидан;

в. Да редовно исплаћује зараде запосленим;
г. Да руководилац тима за процену некретнина има одговарајућу лиценцу у складу са Законом о проценитељима вредности непокретности ("Сл.гласник РС", бр. 108/2016 i 113/2017 - др. закон);
- да испуњава квалификациони услов, односно да располаже довољним кадровским и техничким капацитетом за вршење услуге из понуде;
· Референц листу фирме са проценама вредности преко 200.000,00 Еура.
· Рок у коме ће завршити процену. 
· Цену услуге.

Понуде које не испуњавају ове услове биће одбијене као неприхватљиве.

Београд 11.12.2020. год.
                                                                                                                 Стечајни управник
                                                                                                              Немања Шалипуровић

